CELEX: 32021D1856
Language: ro
Date: 2021-10-18 00:00:00
Title: Decizia (UE) 2021/1856 a Consiliului din 18 octombrie 2021 privind poziția care urmează să fie adoptată, în numele Uniunii Europene, în cadrul Consiliului de asociere înființat prin Acordul euro-mediteraneean de instituire a unei asocieri între Comunitățile Europene și statele membre ale acestora, pe de o parte, și Republica Tunisiană, pe de altă parte, referitoare la prelungirea valabilității priorităților strategice UE-Tunisia până la adoptarea de către Consiliul de asociere a unor noi priorități strategice actualizate

22.10.2021   
               
               
                  RO
               
               
                  Jurnalul Oficial al Uniunii Europene
               
               
                  L 374/60
               
            
         DECIZIA (UE) 2021/1856 A CONSILIULUI
         din 18 octombrie 2021
         privind poziția care urmează să fie adoptată, în numele Uniunii Europene, în cadrul Consiliului de asociere înființat prin Acordul euro-mediteraneean de instituire a unei asocieri între Comunitățile Europene și statele membre ale acestora, pe de o parte, și Republica Tunisiană, pe de altă parte, referitoare la prelungirea valabilității priorităților strategice UE-Tunisia până la adoptarea de către Consiliul de asociere a unor noi priorități strategice actualizate
         CONSILIUL UNIUNII EUROPENE,
         având în vedere Tratatul privind funcționarea Uniunii Europene, în special articolul 217 coroborat cu articolul 218 alineatul (9),
         având în vedere propunerea Comisiei Europene,
         întrucât:
         
                     (1)
                  
                  
                     Acordul euro-mediteraneean de instituire a unei asocieri între Comunitățile Europene și statele membre ale acestora, pe de o parte, și Republica Tunisiană, pe de altă parte (1) (denumit în continuare „acordul”), a fost semnat la 17 iulie 1995 și a intrat în vigoare la 1 martie 1998.
                  
               
                     (2)
                  
                  
                     Consiliul de asociere a adoptat prioritățile strategice UE-Tunisia prin Decizia nr. 1/2018 (2).
                  
               
                     (3)
                  
                  
                     Într-un schimb de scrisori, cele două părți au convenit asupra faptului că ar trebui prelungită valabilitatea priorităților strategice UE-Tunisia ca document de orientare pentru consolidarea parteneriatului, până la adoptarea unor noi priorități strategice actualizate.
                  
               
                     (4)
                  
                  
                     În temeiul articolului 80 din acord, Consiliul de asociere are competența de a lua decizii în scopul îndeplinirii obiectivelor acordului.
                  
               
                     (5)
                  
                  
                     Consiliul de asociere urmează să adopte, prin procedură scrisă, o decizie privind prelungirea priorităților strategice până la adoptarea de către Consiliul de asociere a unor noi priorități strategice actualizate.
                  
               
                     (6)
                  
                  
                     Este oportun să se stabilească poziția care urmează să fie adoptată, în numele Uniunii, în cadrul Consiliului de asociere, întrucât decizia Consiliului de asociere va produce efecte juridice.
                  
               
                     (7)
                  
                  
                     Prin urmare, poziția Uniunii în cadrul Consiliului de asociere ar trebui să se bazeze pe proiectul de decizie a Consiliului de asociere,
                  
               ADOPTĂ PREZENTA DECIZIE:
         
            Articolul 1
            Poziția care urmează să fie adoptată în numele Uniunii în cadrul Consiliului de asociere înființat prin Acordul euro-mediteraneean de instituire a unei asocieri între Comunitățile Europene și statele membre ale acestora, pe de o parte, și Republica Tunisiană, pe de altă parte, referitoare la prelungirea valabilității priorităților strategice UE-Tunisia până la adoptarea de către Consiliul de asociere a unor noi priorități strategice actualizate se bazează pe proiectul de decizie a Consiliului de asociere (3).
         
         
            Articolul 2
            Prezenta decizie intră în vigoare la data adoptării.
         
         
            Adoptată la Luxemburg, 18 octombrie 2021.
            
               
                  Pentru Consiliu
               
               
                  Președintele
               
               J. BORRELL FONTELLES
            
         
         
            (1)  JO L 97, 30.3.1998, p. 2.
         
            (2)  Decizia nr. 1/2018 a Consiliului de asociere UE-Tunisia din 9 noiembrie 2018 privind adoptarea priorităților strategice UE-Tunisia pentru perioada 2018-2020 (JO L 293, 20.11.2018, p. 39).
         
            (3)  A se vedea documentul ST 12265/21 la adresa http://register.consilium.europa.eu